23/04/2015 | Administración LocalMunicipal
Oleiros
Urbanismo
Notificación a Mandala Plaza, SL; resolución nº 1215/15 en expte. aperturas 2663/13 (obra menor 2662/14)

Non sendo posible practicar a notificación a MANDALA PLAZA, S. L. por descoñecer o lugar a efectos da mesma, en base ao art.59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, procédese á publicación íntegra da notificación da Resolución núm.1215/2015, de 30 de marzo, ditada no expediente de aperturas 2663/13 (obra menor 2662/14): “Na Casa Consistorial de Oleiros, a trinta de marzo de dous mil quince, A Eduardas Rega Weber, Dª. Mª JOSE VARELA NEIRA, Delegada de Obras Particulares e Medio Ambiente, Área de Urbanismo, ao abeiro das delegacións conferidas polo Decreto 560/2012, de 10 de febreiro, dicta a seguinte Resolución: VISTO o estado no que se atopan o expediente de aperturas 2663/13 e o de obra menor 2662/13, tramitados a instancia de MANDALA PLAZA, S. L. para a desenvolver a actividade de cafetaría no local na Avda. Concepción Areal, 10 - LIANS e para acondicionamento do local para a actividade, respectivamente. Previa tramitación dos correspondentes procedementos e de conformidade co artigo 196.2 da Lei 9/2002, de 30 de decembro, de Ordenación urbanística e protección do medio rural de Galicia, pola resolución nº 3751/13, de data 05.09.2013, concedéronse as licenzas de obras e instalación da actividade, fixándose un prazo de execución de 12 meses; constando a notificación da referida resolución coa data de 13.09.2014. Transcorrido o referido prazo sen que se solicitara a correspondente inspección de dotación de medidas correctoras e funcionamento das mesmas, para o desenvolvemento da actividade, realizouse inspección coa data de 15.10.2014, resultando da mesma que non se realizara ningunha obra no local, tendo transcorrido sobradamente os prazo de inicio e execución establecidos. Pola resolución nº 4555/14, de 14.11.2014, acordouse conceder o correspondente trámite de audiencia por un prazo de 10 días hábiles previo á declaración de caducidade da licenza de obras e da licenza de instalación da actividade xa que sen a realización de obras de adecuación do local non se pode desenvolver a actividade. Non téndose podido practicar a notificación de dita resolución no enderezo sinalado no expediente e non tendo coñecemento de máis domicilios, procedeuse á publicación de anuncio no BOP (nº 245 de data 23.12.2014) e no taboleiros de edictos do Concello de Bergondo (estando exposto ao público durante o período comprendido entre o 12.12.2014 e 12.01.2015), tendo transcorrido o trámite de audiencia concedido, sen que se achegara ningún escrito de alegacións. CONSIDERANDO o artigo 197 da Lei 9/2002, de 30 de decembro, de Ordenación urbanística e protección do medio rural de Galicia, 29 do plan xeral de ordenación municipal e 25.2 da ordenanza municipal de reguladora do procedemento de intervención e control na execución de obras ou exercizo de actividades ou servizos.1º.- Declarar a caducidade das licenzas outorgadas a MANDALA PLAZA S. L. pola resolución nº 3751/13, de data 05.09.2013, no expediente de obra menor 2662/13 e no expediente de aperturas 2663/13, para obras de acondicionamento do local e de instalación de actividade de cafetaría no local sito na Avda. Concepción Areal, 10 - LIANS. - Contra esta resolución, que pon fin á vía administrativa, poderá interpoñerse polos interesados RECURSO DE REPOSICIÓN con carácter potestativo, no prazo DUN MES, perante o mesmo órgano que a ditou. (ó abeiro do disposto polos art.116 e 117 da Lei 4/99 de modificación da Lei 30/92, do Réxime Xurídico das Administracións Públicas e Procedemento Administrativo Común). Tamén poderá contra esta Resolución interpoñer no prazo de DOUS MESES recurso Contencioso Administrativo perante a orde Xurisdicional Contencioso Administrativa. Sen prexuízo da facultade de interposición, do Recurso Extraordinario de revisión para os supostos e prazos previstos polo Art.118 da citada lei.” O que se publica a efectos da súa oportuna notificación. En Oleiros, a 13 de abril de 2015. O ALCALDE-PRESIDENTE, D. ANGEL GARCIA SEOANE.